GiliGold/VAD_KnessetCorpus huggingface dataset:
ניר ימין: הייתה הסתייגות של קבוצת מרצ ל-65(1), במקום 21 ימים ביקשת לקצר את התקופה ל-15 ימים.
חיים אורון: הסתייגות לדיבור.
שגית אפיק: אתה יכול להצביע על סעיף 65.
משה גפני: ה צ ב ע ה     סעיף 65 – אושר     אני חוזר לתעשייה עתירת ידע.
משה גפני: פרק ט'.
משה גפני: עמוד 8. בעמוד 9.
שגית אפיק: פסקה (6).
שגית אפיק: כאן יש את ההסתייגות של חבר הכנסת אילטוב ואני מבינה שהסיכום שהושג אתו הוא שהוצאות המחקר והפיתוח יהוו 75 אחוזים לפחות מכלל הוצאות החברה וזה יתוקן לשבעים אחוזים.
משה גפני: הוא טוען שזה לטובת העניין.
חיים אורון: אני אצביע בעד.
משה גפני: רבותיי, מקובל עליכם שבעים אחוזים?
חיים אורון: אני מציע 69 אחוזים.
חיים אורון: הסתייגות.
פניה קירשנבאום: אומרים לי שמדובר במיליוני שקלים וחמישה אחוזים מהווים שינוי משמעותי.
שגית אפיק: תצביע על פרק ט', תעשייה עתירת ידע, סעיפים 33 עד 36 עם התיקון ב-34 פסקה (6).
משה גפני: אנחנו מצביעים על תעשייה עתירת ידע, על כל הפרק עם התיקון של חבר הכנסת אילטוב אתו הממשלה הגיעה להסכמה כך שבמקום 75 אחוזים יהיה שבעים אחוזים.
משה גפני: ה צ ב ע ה     אושר   נמנע אחד.
משה גפני: הפרק אושר.
משה גפני: אנחנו ממשיכים הלאה לעיתונאי חוץ.
יעקב אדרי: זה ירד.
אמנון כהן: חבר הכנסת אחמד טיבי לא נמצא כאן והבטחת לו.
משה גפני: אנחנו עוברים להגבלים עסקיים.
משה גפני: מירי, אם מוציאים את העיתונאים, למה לא ספורטאים?
משה גפני: למה הוציאו את הספורטאים?
משה גפני: מי דרש להוציא את הספורטאים?
מירי רגב: אתם.
משה גפני: את מתכוונת ל-ש"ס?
מירי רגב: אתם לא ספורטאים ולכן זה לא מעניין אותם.
משה גפני: אני הייתי במכבי תל אביב ילדים.
משה גפני: אנחנו לא ספורטאים?
משה גפני: אתם רצים מחבר מרכז אחד לשני.
משה גפני: אנחנו עוברים לתיקון חוק ההגבלים העסקיים, סעיף 66.
משה גפני: אנחנו עוברים לסעיף 66, הגבלים עסקיים.
שגית אפיק: סעיף (1) הוא החקלאות.
משה גפני: סעיף 66 פסקה (1).
משה גפני: אנחנו מדברים על הגבלים עסקיים על החקלאות.
משה גפני: עמוד 72, סעיף 66(1).
משה גפני: מבקשים את הנושא של ההגבלים העסקיים, לגבי הנושא של החקלאות.
משה גפני: אני מבקש לפצל את הסעיף הזה מחוק ההסדרים ולקיים עליו דיון נפרד.
משה גפני: ה צ ב ע ה     הפיצול אושר     סעיף 66(1) פוצל.
משה גפני: פסקה 66(2) היא הספנות ועל זה אני מבקש לא לדון עכשיו.
פניה קירשנבאום: נפצל גם את הסעיף הזה.
מירי רגב: למה לא נפצל גם את הסעיף הזה?
אמנון כהן: שר התחבורה ביקש לפצל.
זאב אלקין: אי אפשר בחמש דקות לפצל שני דברים.
יעקב אדרי: נעשה הפסקה וכל עשר דקות נפצל נושא אחר.
משה גפני: רבותיי, אני אגיד לכם על מה עוד לא הצבענו.
משה גפני: לא הצבענו  על עיתונאי חוץ.
יעקב אדרי: שזה נושא קל.
יעקב אדרי: אחמד טיבי כבר הודיע.
משה גפני: לא נשבור לו את המילה.
משה גפני: לא הצבענו על נושא העברת מידע בנושא של משרד התעשייה.
משה גפני: לא הצבענו על ההסתייגות של קבוצות הרכישה, על ההסתייגות שהועלתה כאן.
מירי רגב: לא הצבענו על דיור ציבורי.
משה גפני: אל תקדימי את המאוחר.
משה גפני: אני הולך לפי הסדר.
משה גפני: לא הצבענו על עידוד השקעות הון.
משה גפני: לא הצבענו על סילוק פולשים.
משה גפני: לא הצבענו על הספנות.
משה גפני: לא הצבענו על הדיור הציבורי.
משה גפני: מכיוון שאין לי עדיין הסכמות בעניין הזה – ולא חשוב לי איזה הסכמות, יכולות להיות הסכמות כלליות, יכולות להיות הסכמות של קואליציה-אופוזיציה, יכולות להיות הסכמות בתוך האופוזיציה או בתוך הקואליציה – אני מקדים את ההפסקה אליה נצא עכשיו ואני מחדש את הדיון שעה 15:00.
משה גפני: מיכל, מה אתם מבקשים בסעיף הזה?
יעקב אדרי: צריכה להיות הודעה מסודרת על פי החלטת ועדת הכספים.
שלי יחימוביץ': גפני, שחרר אותנו.
שלי יחימוביץ': אנחנו יודעים על מה הסעיף.
משה גפני: אני רוצה לדעת מה יקרה אם יוציאו את הספורטאים מהסעיף הזה.
שלי יחימוביץ': יש לנו יום ארוך.
רונית תירוש: אני הוצאתי את הספורטאים.
משה גפני: למה השארת את עיתונאי החוץ?
רונית תירוש: אני טיפלתי אז בספורטאים.
משה גפני: אנחנו מצביעים על סעיף 46(4), עיתונאי חוץ.
שגית אפיק: זה הולך יחד עם סעיף 49(א), התחילה.
שלי יחימוביץ': למה לא להפיל את זה?
משה גפני: אם משאירים את עיתונאי החוץ, אני גם מכניס את הספורטאים.
משה גפני: אני רוצה לדעת מי הוציא אותם.
משה גפני: אני גם הייתי שואל כמה כסף המדינה תרוויח מזה.
שגית אפיק: אתה מצביע על סעיף 46(4) ו-49(א), שזה סעיף התחילה של זה.
משה גפני: אנחנו מצביעים על אישור הסעיפים הללו.
משה גפני: ה צ ב ע ה     הסעיפים לא אושרו     הסעיפים לא אושרו.
משה גפני: אנחנו עוברים לסעיף סילוק פולשים.
משה גפני: אנחנו עוברים לסעיף הדיור הציבורי.
אמנון כהן: אני מבקש לפצל.
יעקב אדרי: אמנון החליט היום לדאוג לנושאים החברתיים.
אמנון כהן: כל הזמן אני עושה זאת אבל יש לי חוקים שהם לא מקודמים כי הם משועבדים לקואליציה.
אמנון כהן: את הדיור הציבורי אני רוצה לפצל, אלא אם כן יש החלטות שבאות להיטיב.
משה גפני: אני מחכה לאודי ניסן.
שגית אפיק: הדיור הציבורי, בעמוד 74, העמוד האחרון אצלכם, סעיף 72.
שגית אפיק: במקור  התבקשה דחיית תחילתו של החוק לתקופה של חמש שנים.
שגית אפיק: התקיים כאן דיון והוצעה הצעה על ידי יושב ראש הוועדה.
משה גפני: לגבי הדיור הציבורי.
משה גפני: הבאתי את המכתב של היועץ המשפטי לכנסת בו הוא אומר שהיו מספר פעמים, החל מ-1999 שהממשלה ביקשה להאריך את תוקף הקפאת החוק.
משה גפני: בפני הוועדה הוצג מסמך עליו חתומים שר האוצר ושר השיכון דאז לפיו משתמע, כך כותב לי היועץ המשפטי לכנסת – אנחנו ראינו את זה בדיון בוועדה – שזה עד 31 בדצמבר 2010.
משה גפני: מהמסמך משתמע שהחוק מתחיל לחול ב-1 בינואר 2011.
משה גפני: אמר היועץ המשפטי של משרד האוצר שלא כך הפרשנות של משרד האוצר.
יעקב אדרי: לא הפרשנות של הכנסת.
משה גפני: כן, לא הפרשנות של היועץ המשפטי לכנסת אלא הפרשנות של היועץ המשפטי של משרד האוצר.
משה גפני: כך טוען יואל בריס.
משה גפני: אמר לי היועץ המשפטי לכנסת שלפי דעתו אני לא יכול להאריך את זה ביותר משנה.
משה גפני: זאת דעתו.
משה גפני: אמרתי לו שהוועדה תכריע.
משה גפני: הממשלה ביקשה חמש שנים.
משה גפני: אני באתי בדברים עם אגף התקציבים באוצר מכיוון שהנושא עצמו הוא נושא בעייתי מכיוון שבאמת הנושא של הדיור הציבורי הוא בעייתי וזה עלה כאן לדיון במלוא החריפות.
משה גפני: לכן ההצעה שלי היא שמשרד האוצר יקצה במהלך התקופה הזאת בה אנחנו נקפיא את החוק, יקצה כסף ואני מבקש שהממונה על התקציבים אודי ניסן יאמר מה האוצר מסכים לעשות בעניין הזה.
יעקב אדרי: הרב גפני, אני רוצה להציע משהו.
יעקב אדרי: אני רוצה למנוע את הביזיון שהם יאמרו מאה מיליון או חמישים מיליון שקלים שאי אפשר לעשות אתם כלום.
יעקב אדרי: אני ארצה לשמור על כבודם.
משה גפני: דע לך שהמצב נכון לרגע זה, שגם אודי ניסן עצבני וגם אני עצבני.
אמנון כהן: שלא לדבר עלי.
משה גפני: אודי, בבקשה.
אודי ניסן: כמו שדיברנו עם הרב גפני, במהלך השנים 2011 ו-2012 בתקציב הדו שנתי, המדינה תרכוש ותסייע ברכישה לנכים רתוקים לכיסאות גלגלים או למשפחות רב מצוקתיות, מה שנקרא משרד השיכון, בהיקף של 150 מיליון שקלים בהתאם לסיכום שלנו עם משרד השיכון.
פניה קירשנבאום: כל שנה או לשנתיים?
אודי ניסן: לשנתיים.
יעקב אדרי: 75 מיליון לשנה.
אודי ניסן: 150 מיליון, זה הרבה כסף.
יעקב אדרי: הרב גפני, רציתי למנוע את הביזיון וצדקתי.
אודי ניסן: זה תקציב שמועבר למשרד השיכון.
משה גפני: זאת התקדמות משמעותית.
מירי רגב: והוא רק לרכישת דירות.
אודי ניסן: צבוע לרכישת דירות בתקנה לרכישת דירות.
מירי רגב: אתה ביקשת שזה יהיה משהו כתוב.
משה גפני: ההודעה שלו היא לפרוטוקול.
משה גפני: אודי הוא הממונה על התקציבים והיא מחייבת אותו.
פניה קירשנבאום: מה היה התקציב בשנים הקודמות לרכישת דירות?
אודי ניסן: שלושים מיליון.
פניה קירשנבאום: אז אתם מכפילים את הסכום עכשיו.
אודי ניסן: נותנים יותר.
אודי ניסן: פעמיים וחצי.
אמנון כהן: יש שישים מיליון שקלים שאישרנו כאן.
אמנון כהן: אדוני ראש אגף התקציבים, אנחנו אישרנו כאן שישים מיליון שקלים לרכישת דירות נר.
אמנון כהן: זה מעבר לשישים מיליון האלה?
ראובן קוגן: זה מעבר למה שאושר כאן בוועדה.
אמנון כהן: גם שם כנראה היו כל שנה שישים מיליון שקלים.
אמנון כהן: בנוסף למה שמיועד שם, אתם מוסיפים?
ראובן קוגן: מה שראיתם בהעברות תקציביות זה בעצם התזרים של רכישות שבוצעו בשנים האחרונות.
ראובן קוגן: אנחנו מדברים על התשלומים שיבוצעו משנת 2011 ו-2012 ויכול להיות שחלק מהתשלומים יגלשו גם ל-2013.
אודי ניסן: ההתחייבות היא ל-2011 ו-2012.
אמנון כהן: בנוסף לתקציב הקיים שלהם ברכישות או שזה זה התקציב שיהיה?
אמנון כהן: יכול להיות שגם ככה יש להם שישים מיליון שקלים, בלי התוספת הזאת.
אודי ניסן: היו שלושים מיליון שקלים.
אמנון כהן: אתה מגדיל טיפה.
חיים אורון: אודי, פעם הייתה הוצאה לפועל ב-2010.
אמנון כהן: מה הייתה ההוצאה בפועל ברכישות?
חיים אורון: הסכום שאתה מדבר עליו הוא הסכום בהוצאה לפועל ב-2010.
משה גפני: הוא אמר מעבר.
אמנון כהן: אדוני היושב ראש, אפשר לפצל?
משה גפני: הוא אמר שזה מעבר לזה.
אמנון כהן: לא, אדוני היושב ראש, הוא אמר שזה לרכישות.
משה גפני: השישים מיליון שעברו בוועדה קשורים לעניין הזה של ה-150 מיליון?
ראובן קוגן: לא. אלה שישים מיליון שקלים במזומן.
שלי יחימוביץ': אבל מה זה 150 מיליון?
שלי יחימוביץ': אנחנו מדברים על 2.5 מיליארד.
משה גפני: אבל הכסף הזה גם לא ניתן בשנה שעברה ולא לפני שנתיים ולא לפני שש שנים.
שלי יחימוביץ': רק בגלל זה צריך להצביע נגד.
שלי יחימוביץ': לא לפצל ולא כלום אלא להצביע נגד.
אמנון כהן: שהחוק ייכנס לתוקף.
חיים אורון: יש לי הסתייגות ואני רוצה להצביע עליה.
ראובן קוגן: אני רק אסביר את הסוגיה של השישים מיליון שקלים עליהם הצבעתם לפני כמה ימים.
ראובן קוגן: ההתקשרויות, ההתחייבויות לגבי רכישת דירות נעשית מול האנשים שנותנים להם הרשאה ללכת ולחפש את הדירות.
ראובן קוגן: מה שהצבעתם זה על התקציב המזומן של מימוש ההתחייבויות שניתנו בעבר.
ראובן קוגן: אנחנו מדברים על כך שיינתנו התחייבויות לאנשים בהיקף שאודי דיבר עליהן של 150 מיליון שקלים ושהתשלומים אתם תראו ב-2011 וב-2012 ויכול להיות שחלק תראו גם ב-2013.
יעקב אדרי: אתה מדבר על 150 מיליון לשנתיים.
יעקב אדרי: כלומר, 75 מיליון לשנה.ף
אמנון כהן: וייתכן לשלוש שנים.
יעקב אדרי: זה בערך שמונים דירות.
אמנון כהן: אדוני היושב ראש, מה אתה מחליט?
משה גפני: להצביע.
משה גפני: רבותיי, אנחנו מצביעים על הסתייגות.
משה גפני: יש שתי הסתייגויות, האחת של שלי יחימוביץ והשנייה של חיים אורון.
שגית אפיק: יש הסתייגות של חד"ש, רע"מ-תע"ל ובל"ד, אבל אף אחד לא נמצא כאן ולכן נהפוך אותה להסתייגות לדיבור.
שלי יחימוביץ': זאת בושה להצביע בעד הסעיף הזה.
שלי יחימוביץ': פשוט בושה.
אמנון כהן: רק על זה?
אמנון כהן: מהבוקר אני בוכה.
שלי יחימוביץ': על אחת כמה וכמה על זה.
שלי יחימוביץ': זאת לא רק התעללות באנשים אלא גם דריכה על הראש שלהם.
משה גפני: לפני אנחנו מצביעים על ההסתייגויות, אני הבטחתי לשלי יחימוביץ ולמגלי והבה שאני מעכב את הנושא של סילוק פולשים.
משה גפני: אנחנו מצביעים על חוק סילוק פולשים כפי שנוסח כאן בהסכמה.
משה גפני: הישיבה הופסקה בשעה 17:00 וחודשה בשעה 17:10
משה גפני: יש הודעה של הממונה על התקציבים.
משה גפני: אני מציע להאריך את ההצעה של הממשלה שמציעים לחמש שנים, לשנתיים כפוף להודעת הממונה על התקציבים במשרד האוצר אודי ניסן, שבתוך השנתיים האלה יינתנו 150 מיליון שקלים.
שלי יחימוביץ': מה נעשה עם כל כך הרבה כסף?
משה גפני: בוועדות קודמות גם זה לא היה.
שלי יחימוביץ': איפה ה-2.5 מיליארד שקלים של הקרן?
חיים אורון: ההסתייגות שלי אומרת לא להאריך את ביטול החוק.
חיים אורון: שנית, בשנתיים הקרובות 3,000 יחידות דיור כל שנה.
ניר ימין: ההסתייגות האלה הן חלופיות, נכון?
ניר ימין: אם הסעיף לא נמחק, זה המספר.
חיים אורון: אם הסעיף לא נמחק, 3,000 יחידות דיור.
שגית אפיק: על הסתייגות של נמחק, אנחנו לא מצביעים משום שנצביע על הסעיף וההסתייגות של נמחק עולה למעלה אוטומטית.
משה גפני: אתה בעד 3,000 יחידות דיור.
שגית אפיק: 3,000  דירות ציבוריות כל שנה, ב-2011 וב-2012.
משה גפני: זאת גם הסתייגות של קדימה.
משה גפני: ה צ ב ע ה     בעד – 6     נגד – 8     ההסתייגות לא התקבלה     	אנחנו מצביעים על ההסתייגות של חברת הכנסת שלי יחימוביץ.
שגית אפיק: היא נמחקה.
ניר ימין: ברשותך, אדוני, אני יכול לומר מילה לגבי מה שהתחלת לומר בתחילת דבריך בקשר לשיחה שאני מבין שקיימת עם היועץ המשפטי לכנסת?
ניר ימין: אני אקרא מהמכתב.
ניר ימין: מהמכתב לא עולה שהוא הודיע לך שניתן לדחות רק בשנה.
משה גפני: זה מה שהוא אמר לי בטלפון.
יעקב אדרי: אתה אומר שיש מכתב שאומר אחרת.
שגית אפיק: הוא לא אמר אחרת.
משה גפני: מה שאני אמרתי, אני רוצה להיות מדויק.
משה גפני: ניר הבין שאמרת שזה כתוב במכתב, אבל לא כן.
משה גפני: לא אמרתי כך.
משה גפני: המכתב הוא מכתב נגד כל העניין.
משה גפני: הוא אמר שגם לא אמרו לו שהיה הסכם כזה.
משה גפני: אמרתי שבטלפון הוא אמר לי שהוא לא היה מאריך את זה ביותר משנה.
ניר ימין: בחוק הדיור הציבורי (זכויות רכישה), התשנ"ט-2998, בסעיף 21 במקום "ביום כ"ה בטבת התשע"א (1 בינואר 2011)" יבוא "ביום י"ט בטבת התשע"ג (1 בינואר 2013)".
ניר ימין: כלומר, דחייה של שנתיים במועד תחילתו של החוק ולא של חמש שנים כפי שהציעה הממשלה.
שגית אפיק: סעיף 72, עמוד 74.
משה גפני: הדיור הציבורי.
משה גפני: ה צ ב ע ה     סעיף 72 – אושר
שלי יחימוביץ': לדיירי הדיור הציבורי אין לוביסטים.
שלי יחימוביץ': אני רוצה להעיר שהסעיף הזה עבר כי לדיירי הדיור הציבורי אין לוביסטים בכנסת, גם אין להם עורכי דין יקרים ויחצנים.
משה גפני: תכף נראה למי יש.
שלי יחימוביץ': מיד בסעיף הבא נראה לי כן יש לוביסטים.
משה גפני: לא רק בסעיף הבא אלא גם בסעיף אחרי כן.
שלי יחימוביץ': חרפה ובושה.
משה גפני: רבותיי, אני חוזר על ההצבעה בנושא הדיור הציבורי כי מערערים עליה.
משה גפני: אנחנו מצביעים על סעיף 72, עליו הצבענו קודם כי הייתה טענה שהיה תיקו.
משה גפני: ה צ ב ע ה     בעד – 9     נגד – 5     סעיף 72 – אושר     אנחנו עוברים לסעיף קבוצות רכישה, סעיף 51 ו-52.
משה גפני: אנחנו חוזרים לכל הסעיפים בהם היו בעיות.
משה גפני: עידוד השקעות יהיה בסוף.
משה גפני: אני לא הולך לפי הסדר.
משה גפני: הגיע סגן שר האוצר.
משה גפני: אנחנו מתחילים בנושא הספנות.
משה גפני: את החקלאות בחוק ההגבלים העסקיים פיצלנו.
משה גפני: אמר אבו וילן בוועדה שאם נפצל את הסעיף של החקלאות, אתם תשבו באופן אינטנסיבי כדי להגיע להסכמות ואני מקווה שאכן כך יהיה.
שאול מרידור: גם אנחנו.
משה גפני: אנחנו בחוק ההגבלים העסקיים, ספנות.
משה גפני: לא הבאתי את זה להכרעה מכיוון שהייתה מחלוקת.
שלי יחימוביץ': אני מציעה לפצל את הסעיף.
פניה קירשנבאום: גם אני.
משה גפני: הייתה מחלוקת ושר התחבורה גם הוא, כמו אחרים, ביקש ממני לפצל את החוק.
משה גפני: הוא אמר שלא הגיעו להסכמה וזה יכול לפגוע בספנות.
גאלב מג'אדלה: סליחה, לא נכון.
גאלב מג'אדלה: שר התחבורה אמר שהיה לו סיכום עם האוצר והסיכום שונה.
משה גפני: עכשיו אני עומד לומר את זה.
משה גפני: טוב שאמרת, אבל אני הולך לומר את זה.
גאלב מג'אדלה: הייתי כאן ושמעתי אותו.
גאלב מג'אדלה: אני לא נעדר מאף ישיבה.
משה גפני: את זה אני הולך לומר.
גאלב מג'אדלה: בדיון על תקציב משרד התחבורה הוא אמר שלצערו היו סיכומים עם האוצר והדברים השתנו.
משה גפני: ראלב, אני הולך לומר את זה.
גאלב מג'אדלה: אם אתה מדבר בשם שר התחבורה, תגיד בדיוק מה הוא אמר.
משה גפני: אני ממשיך לומר את הדברים.
משה גפני: בעת ההפסקה דיבר אתי שר התחבורה  ואמר לי שהגיעו לנוסח מוסכם ולכן הוא מסיר את התנגדותו והוא בעד לאשר את החוק.
משה גפני: אני מבקש מניר לומר את הסיכום ושהוא גם יהיה בגוף החוק.
משה גפני: תאמר מה היה הסיכום ותאמר גם מה אתה שינית בסיכום.
משה גפני: זה בעמוד 73.
שלי יחימוביץ': גפני, אני ביקשתי לפצל לא בגלל שר התחבורה אלא בגלל שאמרתי שמדובר בסעיף כבד משקל שיש לו השפעה על תחלופת הסחורות בנמל, הוא משפיע על ענף הספנות, הוא משפיע על העסקת עובדים.
שלי יחימוביץ': לכן זה ששר התחבורה הסיר את התנגדותו, זה לא אומר שום דבר לגבינו.
שלי יחימוביץ': אני עדיין מבקשת לפצל את הסעיף הזה.
גאלב מג'אדלה: יש כאן היבטים בין לאומיים.
פניה קירשנבאום: גפני, גם אני חושבת כך.
פניה קירשנבאום: יכול להיות ששר התחבורה מסכים, אבל אנחנו רואים למה גורם חוסר היציבות וחוסר הידיעה של מה שקורה.
פניה קירשנבאום: יכול להיות שאנחנו נפגע בכל הענף של יצוא ויבוא, זה פעם אחת, והפעם השנייה היא  כאשר שר התחבורה מגיע לאיזושהי הסכמה, אני רוצה לדעת אם הצד השני מודע להסכמה הזאת.
משה גפני: אפשר להצביע נגד.
שלי יחימוביץ': נצביע על פיצול.
משה גפני: אחרי שהגיעו להסכמה, אני מצביע בעד.
שלי יחימוביץ': לא. אבל תצביע.
משה גפני: אני אצביע.
אמנון כהן: בואו נשמע קודם את הסיכום ואולי נחיה אתו.
ניר ימין: אני אסביר בשני משפטים במה עוסק החוק לטובת חברי הוועדה שלא היו בדיונים הקודמים.
ניר ימין: חוק ההגבלים העסקיים בסעיף 3 קובע רשימה של פטורים סטטוטוריים כפי שזה נקרא, סוגים של הסדרים שחוק ההגבלים העסקיים לא חל עליהם והסדרים כובלים שעניינם ההסדרים שהחוק מפרט לא נכנסים בכלל לבחינה התחרותית.
גאלב מג'אדלה: גפני, מה מפריע לך לפצל את זה?
משה גפני: ניר, תמשיך.
ניר ימין: הפטורים הסטטוטוריים האלה, ההסדרים שקבועים שם, לא עומדים בכלל בבחינה של רשות ההגבלים העסקיים מהבחינה התחרותית.
ניר ימין: רשות ההגבלים העסקיים, אין לה בעצם סמכות לבחון את ההקשרים התחרותיים שלהם.
ניר ימין: במסגרת אותם הסדרים מופיע בפסקה (7) הסדר שכל קבילותיו נוגעות לתובלה בין לאומית בים, מובילים בים וחברות ספנות.
ניר ימין: בתיקון לחוק ההגבלים העסקיים הציעה הממשלה שיבוטל הפטור הסטטוטורי הזה וגם הסדרים שעניינם תובלה בין לאומית בים יהיו במסגרת בחינה תחרותית, אבל הבחינה התחרותית הזאת תיעשה רק לאחר שייקבע פטור סוג.
ניר ימין: מוצע שהחוק לא ייכנס לתוקפו עד שהממונה תקבע פטור סוג לעניין תובלה בין לאומית בים כמובן, ועלתה בוועדה שאלה לאור טענות של גורמים שונים מה ייכלל במסגרת אותו פטור סוג ובכלל שאלה יותר רחבה היא אם ההסדרים האלה אמורים להיקבע בחוק או במסגרת פטור סוג.
ניר ימין: לבקשתך ניסינו להציע איזשהו נוסח  ביחס עם רשות ההגבלים העסקיים של שיקול דעת מסוים שלא קיים לגבי פטורים אחרים בסעיף 15(א), שם אין התוויית שיקול דעת של מה יהיה במסגרת אותו פטור, ובכל זאת התבקשנו להכניס סוג של שיקול דעת לגבי האסור והמותר בהתאם למה שחל במסגרת פטור הסוג באיחוד האירופי.
ניר ימין: ניסינו לגבש את זה.
ניר ימין: הבנו בדיון האחרון שחלק מההסדרים שהצענו, לטענת חלק מהגורמים לא פותר את השאלות שהם העלו.
ניר ימין: לגבי חלק אחר של הגורמים, איגוד לשכות המסחר והתאחדות התעשיינים, אם אינני טועה, הם סמכו את ידם על הנוסח.
ניר ימין: אני רוצה לומר שלמיטב ידיעתי זה המקרה הראשון בו לעניין פטור הסוג מתווים בחוק ואומרים מה באופן כללי יהיה אסור או מותר לכלול בתוך פטור הסוג.
משה גפני: רבותיי, אנחנו נמצאים עכשיו בסעיפים הבעייתיים בהם אנחנו צריכים להגיע לפתרונות ולהסדרים, ואנשים צריכים להצביע עליהם.
משה גפני: עכשיו אלה הבעיות האמיתיות.
משה גפני: אם מישהו מפריע, בלי להזהיר אני מוציא החוצה ואני מבקש מהסדרנים להיות מוכנים.
משה גפני: נגמר העניין הזה.
משה גפני: ניר, חברת הכנסת קירשנבאום רוצה לקבל הסברים וגם אני רוצה לקבל אותם.
ניר ימין: מה שמופיע בנוסח שנמצא בפני הוועדה  קובע באופן מסוים התוויית שיקול דעת של מה ייכלל באותו פטור סוג.
ניר ימין: ניסינו, עורך דין אשר גושן ואני לכתוב באופן כללי את העקרונות שכתובים בפטור הסוג שקיים לעניין תובלה בין לאומית בים באיחוד האירופי, אבל לא נכנסנו כפי שציינתי, גם אתמול לקונקרטיזציה של האסור והמותר, וזה יהיה בפטור הסוג שתקבע הממונה.
פניה קירשנבאום: זה יגיע לדיון בוועדת הכספים?
ניר ימין: אין צורך באישור של ועדה מוועדות הכנסת לפטור הסוג הזה, כמו שאין אישור לפטורים אחרים שקובעת הממונה בשורה של ענפים שונים והסדרים שונים.
ניר ימין: הם לא מגיעים לאישור של ועדה מוועדות הכנסת אלא יש ועדה, לפי סעיף 15(א) לחוק ההגבלים העסקיים, ועדה לפטורים ומיזוגים, שהיא ועדה, אם אני לא טועה, ממליצה לממונה לעניין פטורים מסוימים.
ניר ימין: אין פיקוח פרלמנטרי על אף פטור סוג שנקבע לפי חוק ההגבלים העסקיים.
אמנון כהן: אנחנו בדקנו ובדיונים שהתקיימו כאן נאמר שאין שום עבירה פלילית באזורים אחרים בעולם כגון אם יש תיאום מחירים או משהו כזה.
אמנון כהן: רק אצלנו, אנחנו כמודל, העבירה הזאת היא פלילית.
אמנון כהן: האם בעקבות כך שהיום העברנו החלטה ברשות לניירות ערך לאכיפה מינהלית, האם אפשר שהענישה תהיה אזרחית או מינהלית ולא פלילית?
אמנון כהן: שלא יברחו מכאן או משהו כזה.
ניר ימין: אני לא מכיר את חוק ניירות ערך.
ניר ימין: אני לא יודע אם העבירות המינהליות שקבועות שם הן חלף העבירות הפליליות.
ניר ימין: אני יכול לומר שחוק ההגבלים העסקיים הישראלי יש בו עבירות פליליות והוא חל בין היתר על הסדרים כובלים.
ניר ימין: יש מדינות בהן יש עבירות פליליות, יש מדינות בהן אין עבירות פליליות.
ניר ימין: פטור סוג לעניינים מסוימים לא מבחין, אין הבחנה שבפטור סוג לעניין תובלה בין לאומית בים למשל, לא תהיה עבירה פלילית ופטור סוג באוויר כן תהיה עבירה פלילית.
ניר ימין: אין קוהרנטית.
אמנון כהן: אם כן, אוטומטית זה יהיה פלילי.
ניר ימין: זה לא יהיה אוטומטי פלילי.
ניר ימין: יש מנגנון בהצעת החוק.
ניר ימין: הצעת החוק אומרת שהכניסה לתוקף של ביטול הפטור הזה, הפטור הסטטוטורי שדיברנו עליו, יהיה רק במועד שבו הממונה תקבע פטור סוג.
ניר ימין: בפטור הסוג  חלק מההסדרים ייכנסו לתוך פטור הסוג ולכן יהיו פטורים מבחינה תחרותית, חלק מההסדרים לא יהיו פטורים במסגרת חוק הסוג ולכן ייבחנו מבחינה תחרותית.
ניר ימין: במסגרת אותה בחינה חלק לא יובאו להליכים בכלל וחלק יובאו להליכים בהתאם לשיקול דעת של הממונה, אם היא תחשוב שהם פוגעים בתחרות או לא ובהתאם לסמכויות שיש לה בחוק.
ניר ימין: העובדה שההסדרה תהיה במסגרת פטור הסוג לא אומרת באופן אוטומטי שכל מי שיעשה הסדר לעניין תובלה בין לאומית בים, יהפוך לעבריין ויהיה צפוי לדין פלילי.
ניר ימין: מי שיפר כמובן את מה שיהיה בפטור הסוג ולאחר מכן יגיע לבחינה תחרותית, כמובן שיהיה צפוי למה שחוק ההגבלים קובע, אבל אין הוראה אוטומטית שאומרת שהיום, כאשר אתם מצביעים על החוק הזה, כל מי שעושה או מקיים איזשהו הסדר לעניין תובלה בין לאומית הופך לעבריין.
ניר ימין: להפך, המנגנון הזה, אני גם אשלים את התשובה אם תרשה לי, עלתה טענה אתמול או בדיון הקודם שבמדינות אחרות כל ההליכים של השימוע אורך שנים רבות.
ניר ימין: חשוב לציין שגם כאן, גם בהתאם למנגנון שמוצע בהצעת החוק, פטור הסוג הזה, תחילת החוק תיכנס לתוקף רק במועד שייקבע פטור סוג.
ניר ימין: כלומר, כל עוד הממונה לא קבעה פטור סוג ולא אמרה לגבי איזה הסדרים נכנסים לבחינה תחרותית ואיזה הסדרים לא נכנסים במסגרת מה שהיא תקבע בפטור הסוג, הסעיף הזה לא ייכנס לתוקפו.
ניר ימין: יש מנגנון של דחייה כמעט אוטומטית.
אמנון כהן: בכל מקרה, זה לא יעבור לאישור ועדה מוועדות הכנסת.
אמנון כהן: אנחנו מסמיכים אותה וזהו.
משה גפני: מה השינוי?
משה גפני: תקריא את השינוי.
משה גפני: תגיד מה אתה משנה ממה שהם הסכימו.
ניר ימין: שני שינויים ביחס לנוסח שהיה אתמול בפני הוועדה.
ניר ימין: ראשית, בהגדרה הסדר תפעולי, בסיפא שלה, נאמר: "ומוצדק מטעמים טכניים תפעוליים".
ניר ימין: אתמול היה כתוב "ומסחריים".
ניר ימין: תיקנו את זה ל"או מסחריים" כדי לאפשר יותר הסדרים תפעוליים שייכנסו להגדרה הזאת.
ניר ימין: הנוסח ששונה ביחס למה שהיה אתמול  והבנתי שהוא לבקשת משרד התחבורה או לאור הטענה שעלתה שלכאורה הנוסח שהיה אתמול מגביל או תוחם את שיקול דעתה של הממונה לקביעת פטור סוג לעניין הסדרים קיימים רק ולא לעניין הסדרים נוספים בתחום התובלה הבין לאומית בים, הוספנו סעיף.
ניר ימין: אנחנו חשבנו שזה ברור גם מהנוסח אבל כדי להבהיר את זה הוספנו סעיף שאומר: "אין בהוראות סעיף זה כדי לגרוע מסמכות הממונה לפי סעיף 15(א) לחוק העיקרי לקבוע בפטור סוג גם סוגים נוספים של הסדרים שעניינם תובלה בין לאומית בים".
ניר ימין: זה כדי להבהיר שכאשר הממונה קובעת פטור סוג לעניין הסדרים תפעוליים, בעתיד היא תוכל לקבוע גם פטורי סוג או במסגרת אותו פטור סוג, גם פטורים שעניינם הסדרים אחרים שהם לא תפעוליים שנוגעים לתובלה בין לאומית.
משה גפני: רבותיי, אני מצביע על ההגבלים העסקיים בספנות.
משה גפני: מי שמצביע בעד, מצביע בעד החוק עם התיקונים.
משה גפני: מי שמצביע נגד, מצביע בעד פיצול.
חיים אורון: אני רוצה להצביע בעד החוק.
משה גפני: אם זה לא יעבור, נצביע על פיצול.
גאלב מג'אדלה: לגבי הממונה.
גאלב מג'אדלה: הממונה היא הקובעת בעניין הזה.
גאלב מג'אדלה: אמר ניר שמי שיקבע את הדברים, זאת הממונה.
גאלב מג'אדלה: הממונה קובעת בלעדית או כי למשל שאל אמנון אם זה חוזר לוועדה ואמרתם לא.
גאלב מג'אדלה: הממונה קובעת בלעדית?
ניר ימין: אני אסביר.
ניר ימין: בהתאם לסעיף 15(א) לחוק ההגבלים, פטור סוג נקבע על ידי הממונה אמנם באישור של ועדה לפטורים ולמיזוגים שמוקמת מכוח חוק ההגבלים.
גושן: גם חתימת השר.
ניר ימין: גם חתימת שר התעשייה.
ניר ימין: אתם יכולים לפרט מי מרכיב את הוועדה?
רונית קן: אני אסביר מה התהליך של גיבוש הפטור, תהליך דומה שעשינו בתיקון קודם שאישרה הוועדה הזאת וזה היה תיקון הפטור האווירי.
רונית קן: התהליך הוא כזה.
רונית קן: אנחנו מזמינים קודם כל את החברות, את המשתמשים וכל הגורמים שפועלים בשוק, בוודאי המשרדים שרלוונטיים לעניין, להגיש את עמדותיהם בנושא פטור הסוג.
רונית קן: אנחנו יודעים מה נעשה בעולם ומה נעשה בישראל.
רונית קן: דורשים מהחברות נתונים גם לגבי הסכמים שיש להם וגם נתונים לגבי השוק בכלל, ובהתאם לזה, ואחרי קיום כל ההתייעצויות, מגבשים את נוסח פטור הסוג.
רונית קן: מגישים אותו או מוציאים אותו לשימוע ציבורי והוא עומד לשימוע ציבורי.
רונית קן: בהתאם לשימוע הציבורי וההערות שמתקבלות אנחנו מתקנים ולאחר מכן הוועדה לפטורים ומיזוגים – שהיא ועדה שהיושב ראש שלה היום הוא מר משה טרי, לשעבר יושב ראש רשות ניירות ערך ובה עוד 11 חברים – מאשרת את פטור הסוג.
רונית קן: לאחר מכן שר התעשייה חותם עליו.
חיים אורון: לאחר מכן זה נתון לביקורת שיפוטית.
רונית קן: בוודאי ובודאי שכל החלטות הממונה כפופות לביקורת שיפוטית.
רונית קן: לאחר שגובש פטור הסוג ופטור הסוג בעצם מגדיר את כל אותם הסדרים שהחברות יכולות לעשות אותם ואין אתם כל פגיעה תחרותית, החברות, אם יש הסכמים אחרים שאינם עומדים בפטור הסוג, מביאות אותם לבחינה פרטית לאישור.
רונית קן: כך היה בפטור האווירי וכך ייעשה גם בפטור הימי.
רונית קן: החברות יגישו הסכמים אחרים שאינם עומדים בפטור הסוג ואנחנו נבחן אותם.
רונית קן: אנחנו נבחן אם יש הסכמים שהם בעייתיים מבחינה תחרותית, פוגעים ביצואנים, ביבואנים או בצרכן ואם הם בעייתיים, הם לא יאושרו.
רונית קן: החברות יוכלו להפסיק אותם או אולי לתקן אותם כך שלא תהיה אתם יותר בעיה תחרותית והם יוכלו להמשיך להתקיים.
רונית קן: אני יכולה לומר בהקשר הזה שכמו שהחוק כתוב היום טרם התיקון, בעצם יש פתח לקיומם של קרטלים בתחום התובלה הימית.
רונית קן: כך היה בתחום האווירי, אבל תיקנו ואני חושבת שעשינו עבודה מאוד מאוד חשובה לטובת הצרכנים.
רונית קן: בזמנו, כשתיקנו את הפטור האווירי אמרו  לנו שיפסיקו חברות תעופה לטוס לישראל ושיהיו פחות טיסות והמחירים יעלו, אבל אחרי בדיקה מאוד יסודית אנחנו יודעים שיש יותר מובילים נקובים שנכנסים היום לישראל ויותר חברות תעופה שמגיעות לכאן.
משה גפני: אנחנו לא פותחים את הדיון.
משה גפני: לפי הצעת החוק הזאת לא נכנס לתוקף ההגבלים עד שלא נקבע פטור הסוג.
רונית קן: נכון מאוד.
משה גפני: כתוב בפסקה (ב) ואני מבקש מהחברים לשים לב שאם לא נקבע פטור סוג עד ה-1 בינואר, ידחה שר האוצר בצו וכולי את מה שמופיע בחוק.
משה גפני: זאת אומרת, קודם כל אתם תצטרכו לקבוע את פטור הסוג.
רונית קן: רק לאחר מכן ייכנס לתוקף, גם אז יש תקופה.
ניר ימין: להשלמת התמונה אדוני.
ניר ימין: צריך לשים לב שזה נכון שהחוק לא נכנס לתוקפו עד למועד קביעת פטור סוג, אבל יש את סעיף קטן (ג) שאומר ששר האוצר רשאי להימנע מהדחייה האוטומטית הזאת מטעמים מיוחדים, אבל זה בכפוף לשימוע אחרי שהוא נתן למובילים הימיים והישראלים וכאלה שמקיימים פעילות בישראל הזדמנות להשמיע.
משה גפני: רבותיי, אנחנו עוברים להצבעה.
משה גפני: מי בעד אישור סעיף 66(2), 67 ו-68?
משה גפני: ה צ ב ע ה     הסעיפים אושרו     	אנחנו עוברים לעיתונאי החוץ.
משה גפני: עמוד 68, סילוק פולשים.